સારાંશ માટે દસ્તાવેજ: ગુજરાતના આરોગ્ય અને કુટુંબકલ્યાણ વિભાગને ટાંકીને સમાચાર સંસ્થા પીટીઆઈ જણાવે છે કે આ સાથે જ રાજ્યમાં કુલ કેસની સંખ્યા 1,04,341 થઈ ગઈ છે. જ્યારે કુલ મૃતાંક 3,108 થઈ ગયો છે. 

Twitter કન્ટેન્ટ પૂર્ણ, 1

અર્જુન કપૂર કોરોના પૉઝિટિવ, ઇન્સ્ટાગ્રામ પર જાણકારી આપી   

બોલીવૂડ અભિનેતા અર્જુન કપૂરે ઇન્સ્ટાગ્રામ પર એક પોસ્ટ થકી જણાવ્યું છે કે તેમને કોરોનાનો ચેપ લાગ્યો છે.  

તેઓ અસિમ્ટોમેટિક છે એટલે કે તેમને કોઈ લક્ષણ નથી. હાલમાં તેઓ હોમ ક્વોરૅન્ટીનમાં છે. 

અભિનેતાએ ઇન્સ્ટાગ્રામ પર લખ્યું : 

"આપ સૌને એ જણાવવું મારી ફરજ છે કે મારો કોરોના ટેસ્ટ પૉઝિટિવ આવ્યો છે. હું ઠીક છું અને અસિમ્પ્ટોમેટિક છું. તબીબો અને તંત્રની સલાહે હું ઘરમાં આઇસોલેટ થઈ ગયો છું અને હૉમ ક્વોરૅન્ટીનમાં રહીશ. આપના સપોર્ટ માટે હું આપને પહેલાંથી જ ધન્યવાદ આપું છું. "

"આગામી દિવસોમાં આપને હું મારી તબિયતની જાણકારી આપતો રહીશ. આપણે અસાધારણ અને અભૂતપૂર્વ સમયમાં જીવી રહ્યા છીએ અને મને આશા છે કે માનવતા આ વાઇરસ પર વિજય મેળવી લેશે."

ભારત ચેપગ્રસ્તોના મામલે બીજા ક્રમે પહોંચવાને કગારે, 24 કલાકમાં 90 હજાર કેસ

એક જ દિવસમાં કોવિડ-19ના 90 હજારથી વધુ કેસ આવ્યા બાદ ભારત વધુ કેસ ધરાવતા દેશોની યાદીમાં બ્રાઝિલની નજીક પહોંચી ગયું છે.

જો ભારતમાં નવા કેસોની સંખ્યા બ્રાઝિલથી વધારે થાય તો તે સંક્રમિતોની સંખ્યાની રીતે વિશ્વનો બીજા નંબરનો સૌથી દેશ બની જશે.

અમેરિકાની જૉહ્ન હૉપકિન્સ યુનિવર્સિટી અનુસાર હાલ અમેરિકા 62 લાખ 45 હજાર 866 કેસ સાથે સૌથી વધુ અસરગ્રસ્ત દેશ છે.

જે પછી બ્રાઝિલ 41 લાખ 23 હજાર કેસ સાથે બીજા નંબરે અને ભારત 41 લાખ 13 હજાર 811 કેસ સાથે ત્રીજા નંબરે છે.

બ્રાઝિલ અને ભારતના કેસોની સંખ્યા વચ્ચે હવે માત્ર 9189 કેસોનું અંતર છે.

ભારતમાં 24 કલાકમાં વિક્રમી 90 હજાર કેસ

ભારતમાં 24 કલાકમાં કોરોના વાઇરસના સંક્રમણના નવા 90 હજારથી વધુ કેસ નોંધાયા છે. જે અત્યાર સુધીનો સંક્રમણનો વિક્રમી દૈનિક આંક છે.

24 કલાકમાં દેશમાં 1,065 સંક્રમિત દર્દીઓએ જીવ ગુમાવ્યા, જે સાથે દેશનો કુલ મૃત્યુઆંક 70 હજારને પાર પહોંચ્યો છે.

સ્વાસ્થ્યમંત્રાલય અનુસાર પાંચમી સપ્ટેમ્બરે કોરોના વાઇરસના સંક્રમણના 70,072 દર્દીઓ સ્વસ્થ થયા છે. જે એક દિવસમાં સ્વસ્થ થયેલા લોકોનો અત્યાર સુધીનો સૌથી મોટો આંક છે. દેશનો રિકવરી રેટ 77.23 ટકા થઈ ગયો છે.

આઈસીએમઆરનું કહેવું છે કે પાંચમી સપ્ટેમ્બર સુધીમાં ભારતમાં કોરોના...\nદસ્તાવેજની સમાન ભાષામાં સારાંશ:
ગુજરાતમાં છેલ્લા 24 કલાકમાં કોરોના વાઇરસના નવા 1,335 કેસ નોંધાયા છે. જ્યારે વધુ 14 લોકોનાં મૃત્યુ થયાં છે.